Baxo-Nueva
Baxo-Nueva (isp. Bajo Nuevo, ing. Petrel Islands, Fırtınaquşu adası) — Karib dənizində yaşayışı olmayan rif. Bura bir neçə elə də böyük olmayan ada və rif daxildir. Ərazisi bütünlüklə otla örtülmüşdür. Rif 26 km uzunluğa (16 mil), 9 km (5,6 mil) enə malikdir. Rifə bir çox dövlətlər ərazi iddiasındadır (Kolumbiya, Nikaraqua, Yamayka, ABŞ). Ərazi iddialarının böyük hissəsi dənizdəki iqtisadi zonanı artırmaq məqsədi güdür. Bununla belə hazırda əraziyə Kolumbiya nəzarət edir.